فريدريك التانى - Frederick II - ( اتولد سنة 1194 - إتوفى سنة 1250 ). من أباطرة ملوك الالمان. أمبراطور الامبراطوريه الرومانيه المقدسه و حفيد فريدريك الأول المعروف بإسم فريدريك بارباروسا. نشأ في سيسيليا و إتوج امبراطور سنة 1220 و عمل إصلاحات كتيره. قاد الحمله الصليبيه الساته و نزل في عكا على راس جيش صغير بيتكون من 600 فارس، و ده بيبين إنه ما كانش ناوى يشن حرب بجد. وقع إتفاقية سلام مع الملك الكامل محمد سلطان مصر بمقتضاها اتسلم بيت المقدس مقابل وقف الحرب و الوقوف مع الكامل ضد أعداءه. إتوج ملك فى بيت المقدس سنة 1229 فقامت ضجه عملها المتطرفين فى اوروبا و سوريا ضده و ضد الملك الكامل اللى اعتبرو السلام و وقف الحروب و نزيف الدم استسلام و تفريط فى القضيه. حصلت اشتباكات بينه و بين بابا الكاتوليك و طرده البابا من الكنيسه. فريدريك كان متقدم على عصره و عقليته كات متطوره جداً، و إتلقب بـ " إعجوبة العالم ". كان بيتقن لغات كتيره من ضمنها العربي، و درس الطب و الفلك و الرياضيات و الشعر. بيتقال إنه هو اللي حذر الصالح أيوب سلطان مصر من إن لويس التاسع ملك فرنسا ناوي يشن حمله صليبية على مصر (الحمله الصليبيه السابعه).